Theodorus Adorno
Theodorus Adorno Res apud Vicidata repertae: Nativitas: 11 Septembris 1903; Francofurtum ad Moenum Obitus: 6 Augusti 1969; Visp Patria: Civitates Foederatae Americae, Germania, Imperium Germanicum, Austria, Helvetia Nomen nativum: Theodor Ludwig Wiesengrund Familia Genitores: ; Maria Calvelli-Adorno Coniunx: Gretel Adorno Memoria Sepultura: Frankfurt Main Cemetery Theodorus Adorno (1903–1969) fuit philosophus, sociologus, musicologus, et musicae compositor Germanicus, qui post secundum bellum mundanum celeberrimus Scholae Francofurti auctor evasit et inter maximas figuras intellectualium Germanicorum numeratur. Praesertim apud artium et culturae investigatores magnopere valuit. In philosophia sociali, Adorno mores intolerabiles civitatum traditioni illuminismi adscribit, suadetque, ut socialibus depositis visionibus utopicis ad reprehensionem severam traditionum occidentalium opera detur. In aesthetica sua, artem modernam extollit, quae subiectum ad subtilitatem aestheticam adducat, cum culturam multitudinis ideologiis pravis imbutam esse putaret. Adorno scriptor facilis lectu non est. Notionibus idealismi Germanici, sociologicis, Marxisticis et psychoanalyticis sine scrupulo utitur, ut ad variarum opinionum "constellationem" perveniat.